
Selam alejkum. Da li je dozvoljeno da se uči Kur’an osobi koja je bolesna? Naime, da grupa sestra podijeli džuzove i da to prouče za nekoliko dana?


* 
* 
* 
* 
* 
* 
* 

 
UČENJE HATME BOLESNOM (RADI IZLJEČENJA)

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Ako je ta osoba bolesna od sihra, džinskog dodira ili uroka, dozvoljeno je i propisano da se liječi učenjem Kur’ana, na način da se uči ***[rukja](https://pitajucene.com/search/rukja/questions/ "Pretraži pitanja o rukji")*** (ili bilo šta od Kur’ana i ***[dova](https://pitajucene.com/search/dova/questions/ "Pretraži pitanja o dovama")***) bolesnoj osobi direktno (ili preko telefona, skajpa i slično, s tim da je efekat slabiji), a ne na daljinu.


Također, dozvoljeno je i propisano da se direktno bolesniku uče vjerodostojne ***[dove](https://pitajucene.com/search/dove/questions/ "Pretraži pitanja o dove")***. Poput dova:


– „Euzu bikelimatillahi et-tamati min šerri ma halek“ (Muslim),


– „Bismillahi erkike min kulli šejin juzike, ve min šerri kulli nefsin ev ajnin hasidin Allahu ješfike, bismillahi erkike“ (Muslim).


Ili uz stavljanje ruke na mjesto bola, da prouči sedam puta: „Bismillah, bismillah, bismillah, euzu billahi ve kudretihi min šerri ma edžidu ve uhaziru“ (Muslim).


A što se tiče toga, da grupa sestara međusobno podijele džuzeve Kur’ana i uči ih kod kuće sa nijetom da Allah izliječi tu bolesnu osobu, takva praksa liječenja i pomaganja bolesne osobe nema osnova u sunnetu Poslanika, sallallahu alejhi ve sellem, niti praksi ashaba i selefa ovog Ummeta. Ustrajavanje na tome predstavlja novotariju. A po tekstovima vjerodostojnih hadisa svake novotarije se treba treba čuvati, ona je šerijatski neprihvatljiva i predstavlja dalalet koji vodi u Vatru. 


Ve billahi tevfik.


Odgovorio na pitanje: dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")***  

Preuzeto sa stranice: <http://www.ehlus-sunne.ba>


